hotchpotch/miracl-hf-unified huggingface dataset:
ทะเลสาบฮิลเลียร์
ทะเลสาบฮิลเลียร์ () เป็นทะเลสาบน้ำเค็ม ตั้งอยู่บนเกาะมิดเดิล (Middle Island) ซึ่งเป็นเกาะขนาดใหญ่ที่สุดในบรรดาเกาะและเกาะเล็ก ๆ ที่รวมกันเป็นหมู่เกาะรีเชิร์ช (Recherche Archipelago) ในแถบโกลด์ฟิลส์-เอสเปอแรนซ์ (Goldfields-Esperance) นอกชายฝั่งทางตอนใต้ของออสเตรเลียตะวันตก มีลักษณะเด่นคือมีสีชมพู มีชายฝั่งยาวและแคบคั่นมหาสมุทรใต้กับทะเลสาบ
ทะเลสาบฮิลเลียร์มีความยาวประมาณ และกว้างประมาณ ทะเลสาบล้อมรอบไปด้วยหาดทรายและป่าเปเปอร์บาร์ก (paperbark) และยูคาลิปตัส (eucalyptus) อย่างแน่นหนา มีแนวเนินทรายปกคลุมด้วยพืชพรรณที่แยกชายแดนตอนเหนือออกจากชายฝั่งตอนเหนือของเกาะมิดเดิล ลักษณะที่เด่นที่สุดของทะเลสาบแห่งนี้คือมีสีชมพู เป็นสีที่คงอยู่ถาวร และไม่เปลี่ยนแปลงเมื่อนำน้ำทะเลสาบใส่ในภาชนะ ที่มาของสีชมพูนี้กล่าวกันว่ามาจากสิ่งมีชีวิต "Dunaliella salina" การเดินทางให้เห็นทิวทัศน์ของทะเลสาบที่ดีที่สุดคือทางอากาศ
สิ่งมีชีวิตชนิดเดียวที่อาศัยอยู่ในทะเลสาบฮิลเลียร์คือ "Dunaliella salina" เป็นจุลินทรีย์ที่เป็นสาเหตุให้ปริมาณเกลือในทะเลสาบสร้างสีย้อมสีแดง จนทำให้เกิดสีดังกล่าว อีกสมมติฐานหนึ่งกล่าวว่า สีชมพูมาจากแบคทีเรียเฮโลฟิลิกสีแดงในสะเก็ดเกลือ แม้ว่าจะมีสีที่ผิดปกติ แต่ทะเลสาบไม่มีผลกระทบที่เป็นอันตรายต่อมนุษย์ หากมองจากด้านบน ทะเลสาบมีสีชมพูเหมือนหมากฝรั่ง แต่จากแนวชายฝั่งจะมีสีชมพูที่ชัดเจนกว่า ชายฝั่งยังปกคลุมด้วยสะเก็ดเกลือด้วย
แม้ว่าจะมีระดับของเกลือสูง (เมื่อเทียบกับระดับของเกลือในทะเลเดดซี) ทะเลสาบเป็นที่ที่ปลอดภัยสำหรับการว่ายน้ำ แต่การเดินทางเข้าถึงทะเลสาบฮิลเลียร์นั้นมีน้อย การเดินทางด้วยเฮลิคอปเตอร์เป็นวิธีที่พบบ่อยที่สุด การเดินเรือก็เป็นอีกทางเลือกหนึ่งสำหรับผู้โดยสารที่ต้องการเยี่ยมชมทะเลสาบห่างไกล และป่ารอบ ๆ แห่งนี้
เมื่อ ค.ศ. 2012 ทะเลสาบฮิลเลียร์ตั้งอยู่ภายในบริเวณของเขตสงวนธรรมชาติหมู่เกาะรีเชิร์ช ตั้งแต่ปี 2002 ทะเลสาบแห่งนี้ยังได้รับการพิจารณาให้เป็นพื้นที่ชุ่มน้ำของอนุภูมิภาคที่สำคัญ
เวลาในประเทศมัลดีฟส์
เวลาในประเทศมัลดีฟส์ ใช้เขตเวลามาตราฐานมัลดีฟส์ (MVT) () นอกจากนี้เวลาในประเทศมัลดีฟส์ไม่มีช่วงออมแสง
เวลาในประเทศไซปรัส
เวลาในประเทศไซปรัส ใช้เขตเวลายุโรปตะวันออก (EET) () และ เวลาออมแสงยุโรปตะวันออก (EEST) (UTC+03:00) ในช่วงฤดูร้อน.
กระโดดน้ำเวิลด์คัพ
กระโดดน้ำเวิลด์คัพ () เป็นการแข่งขันกีฬากระโดดน้ำระหว่างประเทศ ครั้งแรกจัดขึ้นที่เดอะวุดแลนด์, รัฐเท็กซัส ในปี ค.ศ. 1979
ซัมซุง เอสจีเอช-เอ177
ซัมซุง เอสจีเอช-เอ177 เป็นโทรศัพท์แบบแคนดี้บาร์ ผลิตโดยซัมซุง
เจี่ย ถง
เจี่ย ถง (Chinese: 贾童) เป็นนักกระโดดน้ำชาวจีน เกิดเมื่อวันที่ 21 สิงหาคม ค.ศ. 1989 ที่มณฑลเสฉวน ประเทศจีน
เธอประสบความสำเร็จโดย ได้เหรียญทอง กับ เฉิน โหลหลิน ในการแข่งขันเอเชียนเกมส์ 2006
กฤช สังขทรัพย์
พันตำรวจเอก กฤช สังขทรัพย์ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรจังหวัดเลย เป็นหนึ่งในผู้เสียชีวิตจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524
พ.ต.อ.กฤช สังขทรัพย์ สมรสกับนางสมบูรณ์ สังขทรัพย์ มีบุตรคือ ทศพล สังขทรัพย์ อดีตสมาชิกสภาผู้แทนราษฎรจังหวัดเลย
พ.ต.อ.กฤช เป็นสมาชิกสภาผู้แทนราษฎรจังหวัดเลย สังกัดพรรคชาติไทย จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ จนกระทั่งเมื่อวันที่ 5 กันยายน พ.ศ. 2524 ในขณะที่พันตำรวจเอกกฤช และคณะเดินทางไปเยี่ยมชมโครงการหลวงอ่างขาง ที่สถานีเกษตรหลวงอ่างขาง ตำบลแม่งอน อำเภอฝาง จังหวัดเชียงใหม่ แต่เกิดเหตุการณ์เครื่องเฮลิคอปเตอร์เกิดขัดข้องจนตกในหุบเขา ตำบลแม่สูน อำเภอฝาง
ตามใจ ขำภโต
ตามใจ ขำภโต อดีตรัฐมนตรีว่าการกระทรวงพาณิชย์ ในรัฐบาลพลเอก เปรม ติณสูลานนท์ (ครม.42)
ตามใจ ขำภโต เกิดเมื่อวันที่ 12 พฤศจิกายน พ.ศ. 2479 สำเร็จการศึกษาชั้นมัธยมปีที่ 8 จากโรงเรียนเตรียมอุดมศึกษา จากนั้นได้ทุนไปเรียนต่อคณะวิศวกรรมศาสตร์ที่มหาวิทยาลัยโตเกียว จนจบทั้งปริญญาตรีและโท
ตามใจ ขำภโต เริ่มรับราชการที่การพลังงานแห่งชาติ ต่อมาโอนย้ายมาสังกัดกรมชลประทาน ในตำแหน่งหัวหน้าส่วนควบคุมระดับน้ำโครงการเขื่อนน้ำพุง จังหวัดสกลนคร กระทั่งในปี พ.ศ. 2508 จึงลาออกจากราชการไปร่วมงานกับบริษัทกระจกไทยอาซาฮี จำกัด
ในปี พ.ศ. 2518 ตามใจ ได้รับแต่งตั้งเป็นกรรมการผู้จัดการใหญ่ธนาคารกรุงไทย จำกัด ดำรงตำแหน่ง 2 วาระ ในระหว่างปี พ.ศ. 2518 ถึงปี พ.ศ. 2529 และในระหว่างนั้นได้ดำรงตำแหน่งทางการเมืองควบคู่ไปด้วย คือ ในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงพาณิชย์ โดยการแนะนำของบุญชู โรจนเสถียร และตามใจก็ได้ลาออกในเวลาต่อมา
ต่อจากนั้นเขาได้รับเลือกตั้งเป็นสมาชิกสภาผู้แทนราษฎรจังหวัดอุทัยธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย
ตามใจ ถูกศาลฎีกาพิพากษาจำคุก 20 ปี เมื่อวันที่ 17 มีนาคม พ.ศ. 2538 ในข้อหาความผิดต่อพระราชบัญญัติว่าด้วยความผิดของพนักงานในองค์กรของรัฐ หรือหน่วยงานของรัฐและยักยอก เมื่อครั้งที่มีตำแหน่งเป็นกรรมการผู้จัดการใหญ่ธนาคารกรุงไทย จากกรณีการปล่อยกู้ให้บริษัทในกลุ่มของสุระ จันทร์ศรีชวาลา ตามใจต้องรับโทษจำคุกเป็นเวลา 7 ปี และได้รับพระราชทานอภัยโทษ ให้พ้นโทษเมื่อวันที่ 31 ตุลาคม พ.ศ. 2539
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม A
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม A ลงเล่นในช่วงเดือนตุลาคมถึงเดือนธันวาคม 2558. ประกอบด้วย ฉะเชิงเทรา เอฟซี, ขอนแก่น ยูไนเต็ด, ธนบุรี ซิตี้, สตูล ยูไนเต็ด, จามจุรี ยูไนเต็ด และ ลำปาง เอฟซี. โดยคัดเอาอันดับที่ 1 และ 2 ของกลุ่ม เอ เพื่อได้เลื่อนชั้นไปสู่ดิวิชัน 1.
"แก้ไขล่าสุด วันอาทิตย์ที่ 13 ธันวาคม พ.ศ. 2558"
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม B
ลีกภูมิภาค ดิวิชั่น 2 ฤดูกาล 2558 รอบ แชมเปี้ยนส์ ลีก กลุ่ม B ลงเล่นในช่วงเดือนตุลาคมถึงเดือนธันวาคม 2558. ประกอบด้วย ศุลกากร ยูไนเต็ด, อุบล ยูเอ็มที ยูไนเต็ด, สมุทรสาคร เอฟซี, ระยอง เอฟซี, เชียงราย ซิตี้ และ อุดรธานี เอฟซี. โดยคัดเอาอันดับที่ 1 และอันดับที่ 2 ของกลุ่ม บี เพื่อได้เลื่อนชั้นไปสู่ดิวิชัน 1.
"แก้ไขล่าสุด วันเสาร์ที่ 12 ธันวาคม พ.ศ. 2558"
อาโออิ ยามาซากิ
อาโออิ ยามาซากิ (; 28 สิงหาคม พ.ศ. 2536 —) เป็นนักร้องและนักแต่งเพลงที่ได้รับชื่อเสียงจากการประกวด Music Revolution ปีที่ 3 ที่ถูกจัดขึ้นในปี 2009 หลังจากจบการแข่งขันซึ่งเธอเองได้รับรางวัลชนะเลิศจึงได้เข้ามามีผลงานในสังกัด Victor Entertainment ซึ่งเป็นเครือบริษัทในความดูแลของ Victor Company of Japan
ปัจจุบันอาโออิหมดสัญญากับ Victor Entertainment เป็นที่เรียบร้อยแล้วตั้งแต่ปลายปี 2016 และเป็นศิลปินอิสระอย่างเต็มตัว
อาโออิ ยามาซากิ หรือ ชื่อในภาษาญี่ปุ่น (山崎あおい) และอีกหนึ่งชื่อคือ วาซาบิบุ ซึ่งเป็นชื่อที่แฟนคลับตั้งให้และแฟนๆมักใช้เรียกกัน เธอเป็นนักร้อง-นักแต่งเพลง อาโออิเริ่มหัดเล่นกีต้าร์ตั้งแต่สมัยเรียนมัธยมต้น และเริ่มฝึกแต่งเพลงของตัวเองตั้งแต่อายุ 14 และในช่วงที่เรียนมัธยมปลายจึงได้มีโอกาสเข้าไปแข่งขันในการประกวดวงดนตรีและนักร้องเดี่ยวที่มีชื่อเสียงในประเทศญี่ปุ่น นั่นคือรายการ Music Revolution ซึ่งในปีนั้นเป็นปีที่ 3 ที่ถูกจัดขึ้นโดยแม่งานอย่าง YAMAHA ซึ่งตอนนั้นเธอเองได้เป็นตัวแทนในจังหวัดฮกไกโดไปแข่งขันในรอบชิงชนะเลิศ ซึ่งเพลงที่เธอแต่งไปร้องในรอบนั้นชื่อเพลงว่า Yume no naka ซึ่งเพลงนี้ก็ยังถูกนำมาเรียบเรียงใหม่ในซิงเกิ้ลแรกของเธออีกด้วย และสุดท้ายเธอเองก็ได้รับตำแหน่งชนะเลิศในปีนั้นไป ซึ่งก็ได้รับคำชื่นชมจากคณะกรรมการพิเศษที่เข้ามาร่วมตัดสินในรอบนั้นคือ คุณยาซูชิ อากิโมโตะ โปรดิวเซอร์แห่งวง AKB48 ที่ทำชื่อเสียงให้กับวงการเพลงญี่ปุ่นในขณะนั้นนั่นเอง
หลังจากได้รับรางวัลชนะเลิศ เธอเองก็อยู่ในช่วงเรียนมัธยมปลายจึงต้องไปกลับจากซัปโปะโระไปโตเกียวอยู่ประมาณ 2 ครั้งต่อหนึ่งเดือนเพื่อเข้าไปทำเพลงและบันทึกเสียงเพื่อทำผลงานเพลง เธอต้องทำงานและเรียนไปพร้อมกันอย่างหนักและก็ได้มีผลงานอยู่เรื่อยๆตั้งแต่ตอนนั้น ซึ่งหลังจากเรียนจบในระดับมัธยมปลายในปี 2012 จากโรงเรียนมัธยมปลายซัปโปะโระมินะมิ ก็เข้าศึกษาต่อในระดับอุดมศึกษาที่มหาวิทยาลัยเคโอ คณะสารสนเทศสิ่งแวดล้อม
อเมริกันฟุตบอลหญิงชิงแชมป์โลก
อเมริกันฟุตบอลหญิงชิงแชมป์โลก () เป็นการแข่งขันอเมริกันฟุตบอลหญิงระหว่างประเทศ
หมากพระเจ้า สั่งเป็นสั่งตาย
หมากพระเจ้า สั่งเป็นสั่งตาย หรือ เซียนหมาก โค่นโคตรเซียน (; ) เป็นภาพยนตร์แอ็คชั่น/นีโอ-นัวร์ จากประเทศเกาหลีใต้ ค.ศ. 2014 เกี่ยวกับการตามหาอดีตนักหมากล้อมเพื่อล้างแค้น
ชื่อเรื่องนี้มีความหมายถึงการเดินหมากแบบอัจฉริยะ ซึ่งถือเป็นประสบการณ์"ครั้งหนึ่งในชีวิต"สำหรับมือโปรที่แข็งแกร่งที่สุด ของเกมกระดานหมากล้อม (หรือที่เรียกกันในซีกโลกตะวันตกในชื่อ โกะ) ซึ่งมักจะผลัดกันแพ้ ผลัดกันชนะ ในช่วงเวลาที่สำคัญที่สุด
นับตั้งแต่การเปิดตัวที่ประเทศเกาหลีใต้เมื่อวันที่ 3 กรกฎาคม ค.ศ. 2014 ภาพยนตร์ชุดนี้ทำรายได้ที่ 28.3 พันล้านวอน (27.6 ล้านดอลลาร์สหรัฐ) จากจำนวนผู้เข้าชมที่ 3.5 ล้านคน
"หมากพระเจ้า สั่งเป็นสั่งตาย" ได้รับการเปิดตัวในโรงภาพยนตร์แบบจำกัดจำนวนที่สหรัฐอเมริกาเมื่อวันที่ 25 กรกฎาคม ค.ศ. 2014 และภาพยนตร์เรื่องนี้ยังได้รับการจัดฉายในเจ็ดเมืองใหญ่ที่ประเทศเยอรมนี ตั้งแต่วันที่ 27 สิงหาคม ถึงวันที่ 21 กันยายน ค.ศ. 2014 ในฐานะที่เป็นส่วนหนึ่งของเทศกาลภาพยนตร์ฟันทาซีฟิล์มเฟชต์
กระโดดน้ำเวิลด์คัพ 2014
กระโดดน้ำเวิลด์คัพ 2014 () เป็นครั้งที่ 19 ของการแข่งขัน จัดขึ้นในเมืองเซี่ยงไฮ้, ประเทศจีน ระหว่างวันที่ 15–20 กรกฎาคม ค.ศ. 2014
ปราสาทมารีบอร์
ปราสาทมารีบอร์ () เป็นปราสาทหรือคฤหาสน์ ตั้งอยู่ในเมืองมารีบอร์, ประเทศสโลวีเนีย นอกจากนี้ยังมีพิพิธภัณฑสถาน ปราสาทมารีบอร์ถูกสร้างขึ้นในปี ค.ศ. 1655
ประธานาธิบดีโปแลนด์
ประธานาธิบดีโปแลนด์ (; ย่อ: Prezydent RP) เป็นประมุขแห่งรัฐของประเทศโปแลนด์ เป็นผู้นำสูงสุดของฝ่ายบริหาร ประธานาธิบดีนั้นมาจากการเลือกตั้งโดยตรงจากประชาชน มีวาระในการดำรงตำแหน่ง 5 ปี และสามารถอยู่ในดำรงตำแหน่งได้ไม่เกิน 2 วาระซึ่งบัญญัติไว้ในรัฐธรรมนูญแห่งสาธารณรัฐโปแลนด์
นอกจากนี้ประธานาธิบดีมีสิทธิที่จะยุบสภาในบางกรณี และเป็นตัวแทนของประเทศโปแลนด์ในเวทีระหว่างประเทศ
ประธานาธิบดีคนปัจจุบันคือ อันด์แชย์ ดูดา เป็นผู้ได้รับเลือกคนล่าสุดโดยเริ่มดำรงตำแหน่งวันที่ 6 สิงหาคม พ.ศ. 2558
ภูมิศาสตร์โซมาเลีย
ประเทศโซมาเลีย ตั้งอยู่ที่บริเวณจะงอยแอฟริกา มีประเทศเอธิโอเปียตั้งอยู่ทางทิศตะวันตก ประเทศจิบูตีตั้งอยู่ทางทิศตะวันตกเฉียงเหนือ อ่าวเอเดนอยู่ทางทิศเหนือ มหาสมุทรอินเดียอยู่ทางทิศตะวันออก และประเทศเคนยาอยู่ทางตะวันตกเฉียงใต้ ด้วยเนื้อที่ 637,657 ตารางกิโลเมตร ภูมิประเทศของโซมาเลียส่วนใหญ่ประกอบด้วยที่ราบและที่ราบสูง โซมาเลียมีชายฝั่งยาวกว่า 3,300 กิโลเมตร ในระยะที่ยาวที่สุดในทวีปแอฟริกาและตะวันออกกลาง
ที่ตั้ง:
จะงอยแอฟริกา, บริเวณขอบอ่าวเอเดนและมหาสมุทรอินเดีย, ทางทิศตะวันออกของประเทศเอธิโอเปีย
พิกัดทางภูมิศาสตร์:
แผนที่อ้างอิง:
แอฟริกา
พื้นที่:
"รวม:"
637,657 ตารางกิโลเมตร (246,600 ตารางไมล์)
"ผืนดิน:"
627,337 ตารางกิโลเมตร (242,216 ตารางไมล์)
"น้ำ:"
10,320 ตารางกิโลเมตร (3,984 ตารางไมล์)
พื้นที่ - เปรียบเทียบ:
มีขนาดเล็กกว่ารัฐเท็กซัส
ขอบเขตผืนดิน:
"รวม:"
2,366 กิโลเมตร (1,470 ไมล์)
"ชายแดน:"
ประเทศจิบูตี 58 กิโลเมตร (36 ไมล์), ประเทศเอธิโอเปีย 1,626 กิโลเมตร (1,010 ไมล์) และประเทศเคนยา 682 กิโลเมตร (423 ไมล์)
ชายฝั่ง:
3,300 กิโลเมตร (1,879 ไมล์)
การเรียกร้องทางทะเล:
"ดินแดนในทะเล:"
ภูมิอากาศ:
หลักทะเลทราย; ธันวาคม-กุมภาพันธ์ - มรสุมตะวันออกเฉียงเหนือมีอุณหภูมิในระดับปานกลางในภาคเหนือและร้อนมากในภาคใต้; พฤษภาคม-ตุลาคม - มรสุมตะวันตกเฉียงใต้, ร้อนระอุในภาคเหนือและร้อนในภาคใต้ปริมาณน้ำฝนที่ผิดปกติช่วงเวลาที่ร้อนและชื้น (tangambili) ระหว่างมรสุม
ภูมิประเทศ:
ส่วนใหญ่เป็นที่ราบที่ราบสูงลูกคลื่นที่จะขึ้นไปบนเนินเขาในภาคเหนือ
ที่สุดของระดับความสูง:
"จุดต่ำสุด:"
มหาสมุทรอินเดีย 0 เมตร (0 ฟุต)
"จุดสูงสุด:"
Shimbiris 2,416 เมตร (7,926 ฟุต)
ทรัพยากรธรรมชาติ:
ยูเรเนียมและเงินสำรองไมส่วนใหญ่ของแร่เหล็กดีบุกยิปซั่ม, อะลูมิเนียมทองแดง, เกลือ, ก๊าซธรรมชาติ
การใช้ที่ดิน:
"ที่ดินทำกิน:" 1.64%
"พืชถาวร:" 0.04%
"อื่น ๆ:" 98.32% (2005)
ที่ดินในเขตชลประทาน: 2,000 ตารางกิโลเมตร (772 ตารางไมล์) (2003)
ภัยธรรมชาติ:
ภัยแล้งที่เกิดขึ้น; พายุฝุ่นบ่อยที่ราบภาคตะวันออกในช่วงฤดู​​ร้อน; น้ำท่วมในช่วงฤดู​​ฝน
อันตรายที่มนุษย์สร้างขึ้น:
ทะเลทราย; ตัดไม้ทำลายป่า; พังทลายของดิน; ทิ้งของเสีย; ประมงมากเกินไป
ทะเลทราย; ตัดไม้ทำลายป่า; กินหญ้ามากเกินไป; พังทลายของดิน; ทิ้งเสีย; overfishing
"ตกลง:" ความหลากหลายทางชีวภาพเป็นทะเลทรายสายพันธุ์, กฎหมายทะเลการป้องกันชั้นโอโซน
"ลงนาม แต่ไม่อนุมัติ:"
โยนทะเล, ห้ามทดลองนิวเคลียร์
นี่คือรายการของจุดที่สุดของประเทศโซมาเลียจุดที่อยู่ไกลออกไปทางทิศเหนือ ทิศใต้ ทิศตะวันออก หรือทิศตะวันตกมากกว่าตำแหน่งอื่น ๆ
ทากาอากิ คาจิตะ
ทากาอากิ คาจิตะ () เกิดเมื่อวันที่ 9 มีนาคม พ.ศ. 2502 ณ เมืองฮิงาชิมัตสึยามะ จังหวัดไซตามะ เป็นนักฟิสิกส์ชาวญี่ปุ่น มีชื่อเสียงจากผลงานการทดลองเกี่ยวกับอนุภาคนิวตริโน "KamiokaNDE" และ "Super Kamiokande" ในศูนย์สังเกตการณ์คามิโอกะแห่งสถาบันวิจัยรังสีคอสมิก มหาวิทยาลัยโตเกียว คาจิตะเป็นผู้ได้รับรางวัลโนเบลสาขาฟิสิกส์ประจำปี พ.ศ. 2558 ร่วมกับอาร์เธอร์ แมคโดนัลด์ นักฟิสิกส์ชาวแคนาดา ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"
คาจิตะเข้าศึกษาในระดับอุดมศึกษาที่มหาวิทยาลัยไซตามะ จังหวัดไซตามะ สำเร็จการศึกษาระดับปริญญาตรีเมื่อ พ.ศ. 2523 จากนั้นได้เข้าเรียนต่อที่มหาวิทยาลัยโตเกียว จนสำเร็จการศึกษาระดับปริญญาโทและเอกเมื่อ พ.ศ. 2529 คาจิตะเริ่มทำงานวิจัยที่สถาบันวิจัยรังสีคอสมิก (ICRR) แห่งมหาวิทยาลัยโตเกียวในอีกสองปีต่อมา โดยมีฐานะเป็นผู้ช่วยศาสตราจารย์ตั้งแต่ปี พ.ศ. 2535 และเลื่อนเป็นศาสตราจารย์ตั้งแต่ปี พ.ศ. 2542 ซึ่งในปีเดียวกันนั้นคาจิตะยังดำรงตำแหน่งผู้อำนวยการหน่วยวิจัยคอสมิกนิวตริโน แห่งสถาบันวิจัยรังสีคอสมิก ปัจจุบันคาจิตะดำรงตำแหน่งผู้อำนวยการสถาบันวิจัยรังสีคอสมิกและสถาบันฟิสิกส์และคณิตศาสตร์จักรวาลคาฟลีในกรุงโตเกียว
ในปี พ.ศ. 2531 คาจิตะและคณะในการทดลอง "KamiokaNDE" ค้นพบว่านิวตริโนชนิดมิวออนนิวตริโน ซึ่งวิ่งเข้ามาในชั้นบรรยากาศโลกนั้น ได้หายไปในระหว่างทาง และได้เรียกว่าเป็น "ปรากฏการณ์ผิดธรรมดาของนิวตริโนในชั้นบรรยากาศ" () ที่ต่อมามีคำอธิบายและสรุปว่าเป็น "ปรากฏการณ์การแกว่งของนิวตริโน" () โดยนิวตริโนชนิดหนึ่งสามารถเปลี่ยนตัวเองไปเป็นนิวตริโนชนิดอื่นได้ ทำให้ทราบว่านิวตริโนจำเป็นต้องมีมวล ซึ่งช่วยพัฒนาองค์ความรู้เรื่องแบบจำลองมาตรฐานในศาสตร์ฟิสิกส์อนุภาคได้อย่างมาก
เดอะมอลล์ โคราช
เดอะมอลล์ โคราช หรือ ศูนย์การค้าเดอะมอลล์ ช็อปปิ้ง เซ็นเตอร์ นครราชสีมา () ตั้งอยู่ริมถนนมิตรภาพ ในพื้นที่อำเภอเมืองนครราชสีมา จังหวัดนครราชสีมา เปิดบริการวันที่ 10 สิงหาคม พ.ศ. 2543 โดยเป็นโครงการศูนย์การค้าขนาดใหญ่ในจังหวัดนครราชสีมา (มีขนาดใหญ่เป็นอันดับ 3 ในเครือเดอะมอลล์กรุ๊ป กว่า 350,000 ตารางเมตร) บนเนื้อที่ 57 ไร่ ติดถนนมิตรภาพ ดำเนินการโดยบริษัท เดอะมอลล์ราชสีมา จำกัด ในเครือเดอะมอลล์กรุ๊ป โดยมีมูลค่าการลงทุนรวมกว่า 5,400 ล้านบาท รองรับกลุ่มเป้าหมายในจังหวัดนครราชสีมากว่า 2.8 ล้านคน และจังหวัดใกล้เคียง ทั้งนี้ เดอะมอลล์ โคราช ถือเป็นศูนย์การค้าในเครือเดอะมอลล์แห่งแรกในต่างจังหวัด (นอกเขตกรุงเทพมหานครและปริมณฑล)
ในปี พ.ศ. 2558 เดอะมอลล์นครราชสีมาได้บูรณะครั้งที่ 3 โดยขยายเนื้อที่เพิ่มเป็น 80 ไร่ และเปลี่ยนแปลงโฉมใหม่ทั้งหมดรวมทั้งขยายเนื้อที่ของศูนย์การค้าจาก 200,000 ตารางเมตร เพิ่มเป็น 350,000 ตารางเมตร พร้อมนำสินค้ายี่ห้อชั้นนำมาอีกมากมาย รวมถึงขยายโรงภาพยนตร์เพิ่มอีก 2 โรง และเปลี่ยนชื่อจากอีจีวี เป็นโคราช ซีนีเพล็กซ์ ในเครือเมเจอร์ ซีนีเพล็กซ์ มูลค่าที่ใช้ในการบูรณะรวมกว่า 2,000 ล้านบาท โดยมีจุดประสงค์ให้เดอะมอลล์ นครราชสีมาเป็นพารากอนอีสาน แล้วเสร็จและเปิดให้บริการเมื่อ 10 ตุลาคม พ.ศ. 2559
เดอะมอลล์ นครราชสีมา พัฒนาเป็นศูนย์การค้าสูง 4 ชั้น (รวมชั้นใต้ดิน 1 ชั้น) มีพื้นที่ใช้สอยกว่า 350,000 ตารางเมตร บนพื้นที่ 80 ไร่ ประกอบด้วยพื้นที่สำคัญดังนี้
นอกจากนี้ยังมีลานกิจกรรมมอลล์ พาร์ค (Mall Parc) ด้านหน้าศูนย์ฯ และแกรนด์ ฮอลล์ (Grand Hall) ซึ่งมีจอ LED ขนาดใหญ่โค้ง 360 องศาแห่งแรกในประเทศอีกด้วย
อมร ศิริกายะ
พลเรือเอก อมร ศิริกายะ เป็นอดีตรัฐมนตรีว่าการกระทรวงคมนาคม ในรัฐบาลพลเอกเปรม ติณสูลานนท์ เป็นอดีตรัฐมนตรีช่วยว่าการกระทรวงกลาโหม และกระทรวงคมนาคม ในรัฐบาลพลเอกเกรียงศักดิ์ ชมะนันทน์ และเป็นอดีตผู้บัญชาการทหารเรือไทย
พล.ร.อ.อมร ศิริกายะ รับราชการในสังกัดกองทัพเรือไทย จนได้รับตำแหน่งสูงสุดเป็นผู้บัญชาการทหารเรือ ในระหว่างวันที่ 1 ตุลาคม พ.ศ. 2519 จนถึงวันที่ 30 กันยายน พ.ศ. 2521 ก่อนจะเกษียณอายุราชการ พล.ร.อ.อมร ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพลเอกเกรียงศักดิ์ ชมะนันทน์ และเป็นรัฐมนตรีช่วยว่าการกระทรวงคมนาคม ในคณะรัฐมนตรีคณะต่อมา
ในปี พ.ศ. 2523 ในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงคมนาคม
โรงเรียนท่ายางวิทยา
โรงเรียนท่ายางวิทยา (อังกฤษ: Thayangwittaya School) เป็นโรงเรียนมัธยมศึกษาแบบสหศึกษาและเป็นโรงเรียนขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 67 ไร่ 3 งาน 2 ตารางวา ตั้งอยู่ที่ หมู่ที่ 3 บ้านบ้านท่าคอย ตำบลท่าคอย อำเภอท่ายาง จังหวัดเพชรบุรี
โรงเรียนท่ายางวิทยา เริ่มเปิดดำเนินการสอนเมื่อวันที่ 4 มิถุนายน 2502 โดยมีนายวีระ สร้อยระย้า เป็นครูใหญ่
พ.ศ. 2506 โรงเรียนได้รับการสนับสนุนจากกรมสามัญให้เข้าโครงการ ค.ม.ส.รุ่นที่ 1 และ ในปี พ.ศ. 2512 โรงเรียนได้เข้าโครงการ ค.ม.ช. รุ่นที่ 6 ตั้งแต่ปีการศึกษา 2502 - 2529 โรงเรียนได้รับการสนับสนุนจากทางราชการและชุมชนเป็นอย่างมาก โรงเรียนจึงขยายตัวอย่างรวดเร็ว และมีจำนวนนักเรียนเพิ่มมากขึ้น จนทำให้สถานที่เดิมคับแคบไม่สามารถขยายได้
ต่อมาในปี พ.ศ. 2519 โรงเรียนได้ติดต่อขอซื้อที่ดินและได้รับบริจาคที่ดินจากชุมชนในตำบลท่าคอย ซึ่งอยู่ไกลจากที่เดิมประมาณ 1.55 กิโลเมตร มีเนื้อที่ 67 ไร่ 3 งาน 2 ตารางวา จึงได้ย้ายมาอยู่ที่แปลงใหม่ในปีการศึกษา 2520
อาร์เธอร์ แมคโดนัลด์
อาร์เธอร์ บรูซ แมคโดนัลด์ () เกิดเมื่อวันที่ 29 ตุลาคม พ.ศ. 2486 ณ เมืองซิดนีย์ รัฐโนวาสโกเชีย เป็นนักฟิสิกส์ชาวแคนาดา ปัจจุบันดำรงตำแหน่งผู้อำนวยการศูนย์สังเกตการณ์นิวตริโนซัดบิวรีในรัฐออนแทรีโอ แมคโดนัลด์เป็นผู้ได้รับรางวัลโนเบลสาขาฟิสิกส์ประจำปี พ.ศ. 2558 ร่วมกับทะกะอะกิ คะจิตะ นักฟิสิกส์ชาวญี่ปุ่น ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"
อาร์เธอร์ แมคโดนัลด์สำเร็จการศึกษาระดับปริญญาตรีและโทจากคณะฟิสิกส์ มหาวิทยาลัยดัลฮาวซี ในรัฐโนวาสโกเชีย เมื่อปี พ.ศ. 2507 และ 2508 ตามลำดับ และศึกษาต่อจนจบระดับปริญญาเอกสาขาฟิสิกส์นิวเคลียร์ที่สถาบันเทคโนโลยีแคลิฟอร์เนียเมื่อ พ.ศ. 2512
แมคโดนัลด์เริ่มต้นทำงานในฐานะเจ้าหน้าที่วิจัยแห่งศูนย์ปฏิบัติการนิวเคลียร์ชอล์กริเวอร์ (CRNL) ในรัฐออนแทรีโอ ระหว่างปี พ.ศ. 2513–2525 ต่อมารับตำแหน่งอาจารย์สอนฟิสิกส์ให้แก่มหาวิทยาลัยพรินซ์ตันระหว่างปี พ.ศ. 2525–2532 และได้ย้ายมาสอนที่มหาวิทยาลัยแห่งควีนจนถึงปัจจุบัน นอกจากนี้ แมคโดนัลด์ยังดำรงตำแหน่ง "University Research Chair" (URC) ตั้งแต่ พ.ศ. 2545 และตำแหน่ง "Gordon and Patricia Gray Chair" ในสาขาฟิสิกส์ดาราศาสตร์ตั้งแต่ พ.ศ. 2549 ซึ่งเป็นตำแหน่งในมหาวิทยาลัยแห่งควีน และยังเป็นหนึ่งในคณะกรรมการแห่งสถาบันฟิสิกส์ทฤษฎีเพริเมเทอร์ในรัฐออนแทรีโอ
แมคโดนัลด์และทีมวิจัยแห่งศูนย์สังเกตการณ์นิวตริโนซัดบิวรีได้ค้นพบปรากฏการณ์การแกว่งของอนุภาคนิวตริโนเมื่อเดือนสิงหาคม พ.ศ. 2544 โดยใช้อุปกรณ์ตรวจจับนิวตริโนที่ตั้งอยู่ในเหมืองเก่าลึกลงไปใต้ดินกว่า 2,100 เมตรใกล้เมืองซัดบิวรี รัฐออนแทรีโอ โดยทีมวิจัยพิสูจน์ได้ว่านิวตริโนจากดวงอาทิตย์นั้นสามารถ"แกว่ง"และเปลี่ยนรูปไปเป็น อิเล็กตรอนนิวตริโน (formula_1) มิวออนนิวตริโน (formula_2) หรือเทานิวตริโน (formula_3) ได้จริง ผลงานดังกล่าวได้รับการตีพิมพ์ใน "Physical Review Letters" ซึ่งเป็นวารสารวิชาการเชิงวิทยาศาสตร์โดยสมาคมฟิสิกส์แห่งอเมริกา และได้รับการพิจารณาว่าเป็นผลงานที่สำคัญมากชิ้นหนึ่ง ผลงานชิ้นนี้ได้พิสูจน์และแก้ปัญหาของนิวตริโนที่มาจากดวงอาทิตย์โดยใช้คำอธิบายจากปรากฏการณ์การแกว่งของนิวตริโน
เฟียร์เลส
เฟียร์เลส () สามารถหมายถึง
สปากส์ฟลาย
สปากส์ฟลาย () สามารถหมายถึง
อาวเวอร์ซอง
อาวเวอร์ซอง () สามารถหมายถึง
ไมน์
ไมน์ () สามารถหมายถึง
สะพานถ่วนเฟื้อก
สะพานถ่วนเฟื้อก (, ) เป็นสะพานแขวนข้ามแม่น้ำห่านตอนล่างที่เมืองดานัง ประเทศเวียดนาม
สะพานมีทั้งหมด 3 ช่วง 4 ช่องจราจร มีความยาว 1,850 เมตร และกว้าง 18 เมตร สะพานนี้เป็นสะพานแขวนที่ยาวที่สุดในประเทศเวียดนาม
การเมืองฝ่ายซ้าย
การเมืองฝ่ายซ้าย คือ ฐานะหรือกิจกรรมทางการเมืองที่ยอมรับหรือสนับสนุนความเสมอภาคทางสังคม มักคัดค้านลำดับชั้นทางสังคมและความไม่เสมอภาคทางสังคม ซึ่งมักเกี่ยวข้องกับความกังวลต่อผู้ที่ในสังคมถูกมองว่าด้อยโอกาสเมื่อเทียบกับผู้อื่นและความเชื่อที่มีความไม่เสมอภาคอย่างไม่มีเหตุผลจำต้องลดหรือเลิก
คำว่า "ซ้าย-ขวา" ในทางการเมืองมีขึ้นระหว่างการปฏิวัติฝรั่งเศส (ค.ศ. 1789–1799) หมายถึงการจัดที่นั่งในสภาฐานันดร คือ ผู้ที่นั่งอยู่ฝั่งซ้ายโดยทั่วไปคัดค้านพระมหากษัตริย์และสนับสนุนการปฏิวัติ ซึ่งรวมถึงการสถาปนาสาธารณรัฐและการแยกฝ่ายอาณาจักรออกจากฝ่ายศาสนจักร ส่วนผู้ที่นั่งฝั่งขวาสนับสนุนสถาบันประเพณีของระบอบเก่า การใช้คำว่า "ซ้าย" โดดเด่นขึ้นหลังการฟื้นฟูพระมหากษัตริย์ฝรั่งเศสใน ค.ศ. 1815 เมื่อใช้กับ "กลุ่มอิสระ" (independents) คำว่า "ฝ่าย" (wing) ใช้กับ "ซ้ายและขวา" ในปลายคริสต์ศตวรรษที่ 19 โดยทั่วไปมีเจตนาดูถูก และ "ฝ่ายซ้าย" ใช้กับผู้ที่มีมุมมองทางศาสนาหรือการเมืองแบบนอกคอก
คำนี้ภายหลังใช้กับหลายขบวนการ โดยเฉพาะอย่างยิ่งลัทธิสาธารณรัฐนิยมระหว่างการปฏิวัติฝรั่งเศสในคริสต์ศตวรรษที่ 18 ตามด้วยสังคมนิยม คอมมิวนิสต์และอนาธิปไตยในคริสต์ศตวรรษที่ 19 และ 20 นับแต่นั้น คำว่า "ฝ่ายซ้าย" ใช้กับขบวนการต่าง ๆ เช่น ขบวนการสิทธิพลเมือง ขบวนการนิยมสิทธิสตรี ขบวนการต่อต้านสงครามและขบวนการสิ่งแวดล้อม ตลอดจนพรรคการเมืองต่าง ๆ
อวัช รัตนปิณฑะ
อวัช รัตนปิณฑะ (ชื่อเล่น: อัด; เกิดวันที่ 8 กุมภาพันธ์ พ.ศ. 2539) เป็นที่รู้จักกันจากบท โอ๊ค เพื่อนร่วมแก๊งไฝว้ ที่มี ธนภพ ลีรัตนขจร และ โอบนิธิ วิวรรธนวรางค์ ในซีรีส์ ฮอร์โมนส์ วัยว้าวุ่น ทั้ง 2 ซีซี่น และผลงานซีรียส์ เพื่อนเฮี้ยน..โรงเรียนหลอน ตอน คราบ
อวัช รัตนปิณฑะ เกิดเมื่อวันที่ 8 กุมภาพันธ์ 2539 สำเร็จการศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับชั้นมัธยมศึกษาปีที่.6 ขณะนี้กำลังศึกษาอยู่ที่ จุฬาลงกรณ์มหาวิทยาลัย คณะรัฐศาสตร์ เป็นนักแสดงสังกัด นาดาวบางกอก มีผลงานแจ้งเกิดจากการรับทเป็น "โอ๊ค" ในซีรีส์ ฮอร์โมนส์ วัยว้าวุ่น ทั้ง2ซีซั่น และในปี พ.ศ 2558 ได้รับบทบาทเป็น แจ็ค ในซีรีส์เพื่อนเฮี้ยน..โรงเรียนหลอน ปัจจุบันมีวงดนตรี ชื่อว่า mints รวมกับ ตน ต้นหน อีกด้วย
อวัชเป็นบุตรชาวไทย มีพ่อและแม่เป็นคนไทย อาหารที่ชื่นชอบ : แซลมอน ซูชิ ไส้กรอกอีสาน สปาเกตตี้ 
ขนมที่ชอบ : เค้กช็อคโกแลต เค้กส้ม มาการอง พายบลูเบอร์รี่ ทองหยอด ช็อกโกแลต 
งานอดิเรก : ดูหนัง ฟังเพลง ถ่ายรูป
สีที่ชอบ : สีน้ำเงิน สีดำ สีเหลือง
กีฬาที่ชอบ : แบดมินตัน ว่ายน้ำ 
ของสะสม : ไอรอนแมน หนังและหนังสือที่ชอบ ของสะสมของวง Bodyslam
ไอดอลในดวงใจ : ซันนี่ ซี สุวรรณเมธานนท์ , มาริโอ้ เมาเร่อ , ตูน Bodyslam
กัสปาร์-กุสตาฟว์ เดอ กอรียอลิส
กัสปาร์-กุสตาฟว์ เดอ กอรียอลิส (; 21 พฤษภาคม ค.ศ. 1792 – 19 กันยายน ค.ศ. 1843) เป็นนักคณิตศาสตร์ นักฟิสิกส์และวิศวกรชาวฝรั่งเศส เกิดที่กรุงปารีส ในปี ค.ศ. 1816 เขาทำงานเป็นอาจารย์และนักฟิสิกส์ที่วิทยาลัยสารพัดช่าง () 13 ปีต่อมา กอรียอลิสแต่งตำรา ("การคำนวณผลของเครื่องจักร") ที่กล่าวถึง "งาน" เป็นครั้งแรก ปีต่อมา เขาศึกษาพลังงานจลน์ในระบบหมุน จนในปี ค.ศ. 1835 กอรียอลิสค้นพบ "แรงโคริออลิส" ซึ่งเป็นแรงสมมติที่เกิดขึ้นขณะผู้สังเกตการณ์และวัตถุอยู่ในระบบหมุน ในครั้งแรกเขาใช้แรงนี้ในการอธิบายการถ่ายเทพลังงานของกังหันน้ำ แต่ในปัจจุบันแรงโคริออลิสใช้ในการอธิบายปรากฏการณ์หลายอย่างตั้งแต่การยิงปืนไปจนถึงการเกิดพายุ
ในปี ค.ศ. 1836 กอรียอลิสเข้าเป็นสมาชิกบัณฑิตยสถานวิทยาศาสตร์ฝรั่งเศส 2 ปีต่อมาเขาดำรงตำแหน่งหัวหน้าสาขาวิชาที่วิทยาลัยสารพัดช่าง และเสียชีวิตในปี ค.ศ. 1843 ชื่อของกอรียอลิสเป็นหนึ่งใน 72 นักวิทยาศาสตร์ชาวฝรั่งเศสที่ได้รับการจารึกบนหอไอเฟล
ฟุตบอลเอเชียเยาวชนอายุไม่เกิน 19 ปี 2016 รอบคัดเลือก
การแข่งขัน ฟุตบอลเอเชียเยาวชนอายุไม่เกิน 19 ปี 2016 รอบคัดเลือก เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2016, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.
ทั้งหมด 16 ทีมจะมีสิทธิ์ที่จะเล่นในการแข่งขันรอบสุดท้าย, รวมไปถึง บาห์เรน ที่ผ่านเข้ารอบโดยอัตโนมัติในฐานะเจ้าภาพแต่ก็ยังจะต้องแข่งขันในรอบคัดเลือกด้วย.
ฟุตบอลเอเชียเยาวชนอายุไม่เกิน 19 ปี 2016 จะทำหน้าที่เป็นรอบคัดเลือกเอเอฟซีสำหรับ ฟุตบอลเยาวชนชิงแชมป์โลกรุ่นอายุไม่เกิน 20 ปี 2017 ในประเทศเกาหลีใต้, กับสี่ทีมที่ผ่านเข้ารอบ (ในขณะที่เกาหลีใต้ได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าเกาหลีใต้ติดอันดับหนึ่งในสี่).
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีใน กัวลาลัมเปอร์. ทั้งหมด 43 ที่มที่ผ่านเข้าสู่รอบคัดเลือกและถูกจับสลากอยู่ในสิบกลุ่ม.
ทีมที่ได้รับการเป็นทีมวางสอดคล้องถึงผลงานของพวกเขาในฤดูกาลที่ผ่านมาในปี ค.ศ. 2014.แมตช์การแข่งขันจะลงเล่นระหว่างวันที่ 28 กันยายน – 6 ตุลาคม พ.ศ. 2558 สำหรับ กลุ่ม จี และ เอช (กลุ่มที่มีห้าทีม); 2–6 ตุลาคม พ.ศ. 2558 สำหรับกลุ่มอื่นๆ ทั้งหมด (กลุ่มที่มีสี่ทีม).16 ทีมต่อไปนี้ที่ผ่านเข้ารอบสำหรับ รอบสุดท้าย.
บุตรแห่งสมุทรเทพ
บุตรแห่งสมุทรเทพ (The Son of Neptune) เป็นวรรณกรรมแฟนตาซีที่ตีพิมพ์ในปีพ.ศ. 2554 เป็นวรรณกรรมเล่มที่สองในชุดวีรบุรุษแห่งโอลิมปัส ประพันธ์โดยริก ไรออร์แดน โดยเนื้อเรื่องในเล่มนี้เกี่ยวกับการผจญภัยของเพอร์ซีย์ แจ็กสัน บุตรแห่งโพไซดอนซึ่งมีอาการความจำเสื่อม เขาพบค่ายแห่งใหม่นามว่า "ค่ายจูปิเตอร์" เพอร์ซีย์และเพื่อนใหม่ของเขา, เฮเซล เลอเวสก์ และแฟรงก์ จาง เดินทางมุ่งหน้าสู่อลาสกา ดินแดนซึ่งอยู่นอกเหนืออำนาจของเทพเจ้า เพื่อปลดปล่อยแทนาทอส เทพแห่งความตาย และช่วยโลกพ้นจากน้ำมือของไกอา เทพีแห่งโลก
นวนิยายเล่มนี้ได้รับการวิจารณ์อย่างกว้างขวาง โดยได้รับรางวัล "กูดรีดส์ ชอยส์ อวาร์ด" ในปีพ.ศ. 2554 และเป็นหนึ่งในนวนิยายขายดีอันดับหนึ่ง ในนวนิยายเล่มนี้ ริกได้ใช้วิธีเล่าเรื่องแบบมุมมองของบุรุษที่สาม ซึ่งในแต่ละบทจะเน้นเรื่องราวไปที่ตัวละครหลักแต่ละตัว สับเปลี่ยนไปมาระหว่างเพอร์ซีย์, แฟรงก์ และเฮเซล
กำเนิดเจ้าแม่กวนอิม (ละครโทรทัศน์)
กำเนิดเจ้าแม่กวนอิม () เป็นละครจีนแนวตำนาน เล่าเรื่องราวของพระโพธิสัตว์เจ้าแม่กวนอิม ออกอากาศทางช่อง ทีวีบี ในประเทศจีน และออกอากาศทางช่อง 3 แฟมิลี่ ที่ประเทศไทย
เมี่ยวจวงอ๋อง ฮ่องเต้ปกครองแคว้นซิงหลินถูกพญามาร ครอบงำจิตใจจึงทำลายล้างพุทธศาสนาในแคว้น และแสวงหาอำนาจด้วยการทำศึกสงครามทำให้พนกนิกรยากจน บาดเจ็บล้มตายจากสงคราม
มีครั้งหนึ่ง องค์รัชทายาทสิ้นพระชนม์ในสนามรบ ฮองเฮาทรงมีพระธิดาสามพระองค์ พระธิดาองค์โตพระนามว่าองค์หญิงเมี่ยวซิน มีอุปนิสัยอิจฉาริษยา พระธิดาองค์รองพระนามว่าองค์หญิงเมี่ยวหยวน มีอุปนิสัยอ่อนแอ หวาดกลัว พระธิดาองค์ที่สามพระนามว่าองค์หญิงเมี่ยวซ่าน มีสติปัญญาเฉลียว ฉลาด ปราชญ์เปรื่องไหว รักบ้านเมืองและพสกนิกร องค์หญิงเมี่ยวซ่านเป็นที่คาดหวังว่าจะได้ขึ้นครองราชย์ต่อจากเมี่ยวจวงอ๋อง แต่องค์หญิงเมี่ยวซ่าน เลื่อมใสศรัทธาในพุทธศาสนา ไม่อยากแสวงหาลาภยศอำนาจแต่อย่างใด และด้วยการที่องค์หญิงเมี่ยวซ่านทรงเลื่อมใสศรัทธาในพุทธศาสนานี้เองทำให้ ผิดใจกับเมี่ยวจวงอ๋อง และองค์หญิงเมี่ยวซ่านทรงตัดสินพระทัยออกจากวังหลวง มุ่งหน้าสู่โลกพระธรรม แสวงหาการหลุดพ้น
หยุนเทียนหลาง เป็นทายาทขุนนางที่มีความซื่อสัตย์จงรักภักดีต่อชาติบ้านเมือง เนื่องจากลอบปลงพระชนม์เอง ด้วยการกินยาพิษ เมี่ยวจวงอ๋อง ล้างแค้นให้พ่อนี้เองจึงเป็นเหตุให้ได้พบกับองค์หญิงเมี่ยวซ่านในที่สุด ถึงแม้หยุนเทียนหลางมีใจให้องค์หญิงเมี่ยวซ่านก็ตาม แต่น่าเสียดายที่องค์หญิงเมี่ยวซ่านศรัทธาในพุทธศาสนา ทำให้หยุนเทียนหลางไม่สมหวังในความรัก
ในเวลาเดียวกัน ราชครูจินหลงและอี้ตูเหลย ราชบุตรเขยกำลังเรืองอำนาจในแคว้นซิงหลิน สร้างความเดือดร้อนทุกข์ยากให้กับประชาชนเป็นอันมาก องค์หญิงเมี่ยวซ่านจึงขึ้นไปบนสวรรค์ชั้นเจ็ดเพื่อนำแจกันหยกขาวมาช่วยเหลือมนุษย์ ให้หลุดพ้นจากความยากลำบาก ราชครูจินหลงและพวกร่วมมือกับพญามารขัดขวางไม่ให้องค์หญิงเมี่ยวซ่านทำการสำเร็จ เมี่ยวจวงอ๋องไม่อยากให้เป็นภาระกับองค์หญิงเมี่ยวซ่าน พระองค์จึงฆ่าตัวตาย พญามารใช้ไฟมารเผาเมือง องค์หญิงเมี่ยวซ่านยังไม่บรรลุมรรคผลทำให้ไม่สามารถต่อกรกับพญามาร
เมี่ยวจวงอ๋องทนทุกข์ทรมานอยู่ในนรกขุมที่สิบแปด ในที่สุดองค์หญิงเมี่ยวซ่านจะกำจัดพญามาร ช่วยเหลือพสกนิกรที่ทุกข์ยากรวมทั้งช่วยเหลือพระบิดาที่ทนทุกข์ทรมานอยู่ใน นรกขุมขุมที่สิบแปด ตลอดจนสำเร็จมรรคจนได้เป็น เจ้าแม่กวนอิม
เป้าหมายของการพัฒนาที่ยั่งยืน
เป้าหมายการพัฒนาที่ยั่งยืน (Sustainable Development Goals หรือตัวย่อว่า SDGs) เป็นเป้าหมายเกี่ยวกับ การพัฒนาระดับนานาชาติซึ่งประเทศสมาชิกสหประชาชาติได้ร่วมกันรับรองตามวาระการพัฒนาที่ยั่งยืน ค.ศ. 2030 โดยเป้าหมายการพัฒนาที่ยั่งยืนนี้มีขึ้นเพื่อใช้แทนเป้าหมายการพัฒนาแห่งสหัสวรรษ ที่หมดอายุเมื่อสิ้นปี 2558 โดย SDGs เป็นเป้าหมายที่กำหนดทิศทางการพัฒนาตั้งแต่ปี 2558 - 2573 ประกอบด้วยเป้าหมาย 17 เป้าหมายและเป้าประสงค์ 169 ข้อ
เมื่อเดือนสิงหาคม 2558 193 ประเทศตกลงที่จะปฏิบัติตามเป้าหมาย 17 เป้าหมายต่อไปนี้:
อาแล็ง บาดียู
อาแล็ง บาดียู (; เกิด 17 มกราคม ค.ศ. 1937) เป็นนักปรัชญาชาวฝรั่งเศส อดีตหัวหน้าภาควิชาปรัชญา วิทยาลัยครูชั้นสูง () และผู้ก่อตั้งคณะปรัชญา มหาวิทยาลัยปารีส 8 () ร่วมกับฌีล เดอเลิซ, มีแชล ฟูโก และฌ็อง-ฟร็องซัว ลียอตาร์ บาดียูเขียนงานทางปรัชญาเกี่ยวกับประเด็นเรื่องสัต (being), ความจริง และอัตวิสัย ขณะที่ในทางการเมือง เขามีจุดยืนแบบซ้ายจัดและสนับสนุนแนวคิดแบบคอมมิวนิสต์
ตัวแบบระดับการเคาะแป้นพิมพ์
ตัวแบบระดับการเคาะแป้นพิมพ์ ชื่อเป็นภาษาอังกฤษว่า Keystroke-Level Model หรือตัวย่อ (KLM) คือกลวิธีในการคาดการณ์ว่าจะใช้เวลานานเท่าใด ที่ผู้ใช้เครื่องคอมพิวเตอร์ที่อยู่ในระดับผู้เชี่ยวชาญที่จะสามารถบรรลุเป้าหมายที่เป็นภาระงานประจำได้โดยที่ไม่มีข้อผิดพลาดเกิดขึ้นเลย โดยใช้ระบบคอมพิวเตอร์แบบโต้ตอบได้ (interactive computer system) ได้รับการเสนอโดย สจ็วต เค. การ์ด (Stuart K. Card), โทมัส พี. มอแรน (Thomas P. Moran) และ อัลเลน นีเวลล์ (Allen Newell) ในปี 1980 เพื่อใช้ในการติดต่อสื่อสารของ ACM และ การตีพิมพ์เผยแพร่หนังสือของพวกเขาที่มีชื่อว่า "จิตวิทยาของการมีปฏิสัมพันธ์กันระหว่างคอมพิวเตอร์และมนุษย์" (The Psychology of Human-Computer Interaction) ในปี 1983
อานนท์ อมรเลิศศักดิ์
อานนท์ อมรเลิศศักดิ์ (ชื่อเล่น: นนท์, 6 พฤศจิกายน 2540) เป็นนักฟุตบอลทีมชาติไทยชุดอายุต่ำกว่า 23 ปี ปัจจุบันเล่นให้กับสโมสรแบงค็อก ยูไนเต็ดในไทยลีก
อานนท์ เกิดเมื่อวันที่ 6 พฤศจิกายน 2540 ที่อำเภอแม่ริม จังหวัดเชียงใหม่ เป็นบุตรของอนันต์ อมรเลิศศักดิ์ ทั้งนี้ครอบครัวของเขาเป็นชาวไทยภูเขาเผ่าลีซอและนับถือศาสนาคริสต์ มีพี่ชายที่เป็นนักฟุตบอลเหมือนกันคืออมเรศ อมรเลิศศักดิ์ ซึ่งปัจจุบันเล่นให้กับ บุรีรัมย์ ยูไนเต็ด เช่นเดียวกัน
อานนท์เริ่มต้นอาชีพด้วยการเล่นให้กับทีมคริสต์เอฟซีซึ่งฝีเท้าของเขาได้ไปเข้าตาแมวมองของบุรีรัมย์ซึ่งได้ดึงเขาไปร่วมทีมเยาวชนก่อนที่จะขึ้นมาติดทีมชุดใหญ่ในปี 2557
หลังจากนั้นในปี 2558 อานนท์ได้มีโอกาสถูกส่งลงสนามบ่อยขึ้นและในการแข่งขันนัดสุดท้าย เขาถูกเปลี่ยนตัวลงมาในช่วงครึ่งหลัง ก่อนจะซัดประตูปิดท้ายในช่วงทดเจ็บช่วยให้ทีมชนะ สระบุรี เอฟซีไปด้วยสกอร์ 6—0 ซึ่งนั้นเป็นการยิงประตูให้กับสโมสรของอานนท์เป็นลูกแรก
และในปี 2559 เขามีโอกาสลงสนามบ่อยขึ้นจากการยึดเป็นตัวจริงในหลายๆแมตช์การแข่งขันจนทำให้เขาเป็นผู้เล่นที่โค้ชไว้วางใจ บวกกับในช่วงเวลานั้นผู้เล่นตัวสำคัญๆได้รับอาการบาดเจ็บ ความมั่นใจ ฟอร์มการเล่น ในต้นฤดูกาลนั้นถือว่าทำได้ดี แต่จนแล้วอุบัติเหตุทางฟุตบอลก็ต้องทำให้เค้าต้องหยุดฟอร์มการเล่น และความมั่นใจนั่น เมื่อเขาได้รับบาดเจ็บหนักจากจังหวะที่ถูก กองหลังทหารบก เอฟซี เข้าสกัดและหัวไหล่ลงพื้น จนต้องถูกเปลี่ยนตัวออกตั้งแต่ครึ่งชั่วโมงแรก โดยทีมต้องส่งตัวเข้ารักษาที่โรงพยาบาลต่อทันที อานนท์ใช้เวลาพักรักษามากถึง 6 เดือนถึงจะกลับมาลงสนามได้อีกครั้ง และดูเหมือนอุบัติเหตุทางฟุตบอลไม่สามารถหยุดฟอร์มและความมั่นใจของเขาได้เลย เพราะในฤดูกาล 2016 อานนท์ทำประตูให้กับทีมได้ถึง 6 ประตู เป็นรองเพียงแค่ ดิโอโก้ หลุย ซานโต้ และ อันเดรส ตูเนซ เท่านั้น
ในช่วงเลกที่สองของฤดูกาล 2561 อานนท์ถูกปล่อยยืมตัวให้กับบางกอกกล๊าส ต่อมาในวันที่ 24 ตุลาคม 2561 อานนท์ได้ย้ายไปร่วมทีมแบงค็อก ยูไนเต็ดอย่างเป็นทางการ
อานนท์ถูกเรียกติด ทีมชาติไทยรุ่นอายุไม่เกิน 19 ปี ชุดชิงแชมป์อาเซียนปี 2558 ที่ เวียดนาม ซึ่งคุมทีมโดยโค้ชจุ่น อนุรักษ์ ศรีเกิด และมีตั้น ณัฏฐพล ทีปสุวรรณ เป็นผู้จัดการทีมซึ่งอานนท์สามารถโชว์ฟอร์มได้อย่างโด่ดเด่นจนสามารถพาทีมคว้าแชมป์ได้สำเร็จ
ในศึกชิงแชมป์เอเชียรุ่นอายุไม่เกิน 19 ปีรอบคัดเลือกกลุ่มเอชอานนท์ก็ยังโชว์ฟอร์มได้โด่ดเด่นจนสามารถนำทีมชาติไทยเข้าไปแข่งในรอบสุดท้ายที่ เกาหลีใต้ ได้สำเร็จ
ในวันที่ 11 ตุลาคม 2561 อานนท์ลงเล่นให้กับทีมชาติชุดใหญ่เป็นครั้งแรกในนัดที่ไทยบุกไปชนะฮ่องกง 1–0 โดยเป็นตัวสำรองแทนที่ฐิติพันธ์ พ่วงจันทร์
ดาวบริวารของดาวพลูโต
ดาวบริวารของดาวพลูโตมีทั้งหมด 5 ดวง ซึ่งมีเส้นผ่านศูนย์กลางมากกว่า 1 กิโลเมตร ได้แก่ แครอน สติกซ์ นิกซ์ เคอร์เบอรอส และไฮดรา โดย แครอนเป็นดาวบริวารที่ใหญ่ที่สุด โคจรไปพร้อมกับการหมุนรอบตัวเองของดาวพลูโต และมีมวลมากพอที่จะทำให้ระบบดาวพลูโต–แครอน เป็นดาวเคราะห์แคระคู่
แครอน ดาวบริวารในและใหญ่สุดของดาวพลูโต ถูกค้นพบโดยเจมส์ คริสตี เมื่อวันที่ 22 มิถุนายน พ.ศ. 2521 เกือบศตวรรษหลังจากที่ดาวพลูโตถูกค้นพบ การค้นพบครั้งนี้ได้นำไปสู่การประมาณขนาดของดาวพลูโตใหม่ ซึ่งเมื่อก่อนเคยสันนิษฐานว่ามวลที่สังเกตได้และแสงสะท้อนของระบบมาจากดาวพลูโตเพียงอย่างเดียว
ดาวบริวารอีกสองดวงถูกถ่ายภาพได้ โดยคณะนักสำรวจดาวพลูโตที่กำลังเตรียมการสำหรับภารกิจนิวฮอไรซันส์บนกล้องโทรทรรศน์อวกาศฮับเบิล เมื่อวันที่ 15 พฤษภาคม พ.ศ. 2548 โดยดาวบริวารทั้งสองดวงได้รับชื่อชั่วคราวว่า S/2005 P1 และ S/2005 P2 ต่อมาสหพันธ์ดาราศาสตร์สากลได้ตั้งชื่อดาวบริวารทั้งสองดวงอย่างเป็นทางการว่า นิกซ์ (หรือ พลูโต II) และไฮดรา (หรือ พลูโต III) ในวันที่ 21 มิถุนายน พ.ศ. 2549 เคอร์เบอรอส ดาวบริวารดวงที่สี่ถูกค้นพบเมื่อวันที่ 20 กรกฎาคม พ.ศ. 2554 โดยถูกตรวจจับได้โดยกล้องโทรทรรศน์อวกาศฮับเบิล ขณะกำลังค้นหาวงแหวนของดาวพลูโต และดาวบริวารดวงสุดท้าย สติกซ์ ถูกค้นพบเมื่อวันที่ 7 กรกฎาคม พ.ศ. 2555 ระหว่างการสำรวจหาความอันตรายที่อาจเกิดกับยานนิวฮอไรซันส์
โฮะ
โฮะ เป็นสตูดิโออัลบั้มที่ 26 ของวงคาราบาว ออกจำหน่ายเมื่อวันที่ 7 เมษายน พ.ศ. 2552 โดยมีเพลงทั้งหมด 12 เพลง เช่นเพลงชื่อเดียวกับอัลบั้มที่เปรียบเทียบสภาพบ้านเมืองในขณะนั้นกับ แกงโฮะ อาหารประจำภาคเหนือของไทย "เมด อิน ไทยแลนด์ '52" ที่นำเพลง เมด อิน ไทยแลนด์ ดั้งเดิมมาแต่งเนื้อใหม่ให้เข้ากับสถานการณ์บ้านเมืองในปัจจุบัน และย้ำเตือนให้คนไทยใช้สินค้าในประเทศ "องค์ดำ" ซึ่งเป็นอีกเพลงที่แต่งขึ้นเพื่อเฉลิมพระเกียรติพระนเรศวรมหาราช เช่นเดียวกับเพลง "พระนเรศวรมหาราช" ในอัลบั้ม "ขุนศึก" โดยมีดนตรีที่ใกล้เคียงกับเพลง "เจ้าตาก" และ "บางระจันวันเพ็ญ" ที่โด่งดัง "เพื่อชีวิตติดล้อ" ที่ได้ เสก โลโซ มาร่วมแต่งเพลงและเล่นกีต้าร์ด้วย หรือ "ควายไทย" เพลงที่พูดถึงควาย ซึ่งเป็นสัญลักษณ์ของวงคาราบาว จากปลายปากกาของ ประภาส ชลศรานนท์ นอกจากนี้ยังมีเพลง "Lonely Man Magic Moon" ที่คาราบาวนำมาแปลเป็นภาษาไทยด้วย โดยใช้ชื่อภาษาไทยว่า "คนเหงาเดือนหงาย"
ความตกลงหุ้นส่วนเศรษฐกิจภาคพื้นแปซิฟิก
ความตกลงหุ้นส่วนเศรษฐกิจภาคพื้นแปซิฟิก (, ย่อ: TPP) เป็นความตกลงการค้าระหว่างประเทศขอบแปซิฟิกสิบสองประเทศ ว่าด้วยประเด็นนโยบายสาธารณะต่าง ๆ ซึ่งบรรลุเมื่อวันที่ 5 ตุลาคม 2558 หลังเจรจานาน 7 ปี และลงนามเมื่อวันที่ 4 กุมภาพันธ์ 2559 ในออกแลนด์ ประเทศนิวซีแลนด์ เป้าหมายที่แถลงของความตกลงฯ คือ เพื่อ "ส่งเสริมการเติบโตทางเศรษฐกิจ สนับสนุนการสร้างและรักษางาน การเสริมสร้างนวัตกรรม ผลิตภาพและความสามารถการแข่งขัน ยกระดับมาตรฐานการครองชีพ ลดความยากจนในประเทศ และส่งเสริมความโปร่งใส ธรรมาภิบาลและเสริมสร้างการคุ้มครองแรงงานและสิ่งแวดล้อม" ความตกลง TPP มีมาตรการเพื่อลดอุปสรรคทางการค้า เช่น พิกัดอัตรา และสถาปนากลไกการระงับข้อพิพาทผู้ลงทุน-รัฐ (แต่รัฐเลือกได้ว่าไม่ดำเนินมาตรการที่เกี่ยวข้องกับยาสูบ) รัฐบาบลสหรัฐถือว่า TPP เป็นความตกลงเคียงคู่กับความตกลงหุ้นส่วนการค้าและการลงทุนภาคพื้นแอตแลนติก (Transatlantic Trade and Investment Partnership, TTIP) ที่มีการเสนอ ซึ่งเป็นความตกลงที่คล้ายกันอย่างกว้าง ๆ ระหว่างสหรัฐและสหภาพยุโรป
ในอดีต TPP เป็นการขยายความตกลงหุ้นส่วนเศรษฐกิจยุทธศาสตร์ภาคพื้นแปซิฟิก (Trans-Pacific Strategic Economic Partnership Agreement) ซึ่งประเทศบรูไน ชิลี นิวซีแลนด์และสิงคโปร์ลงนามในปี 2549 เริ่มตั้งแต่ปี 2551 มีประเทศอื่นเข้าร่วมการอภิปรายสำหรับความตกลงที่กว้างขึ้น ได้แก่ ออสเตรเลีย แคนาดา ญี่ปุ่น มาเลเซีย เม็กซิโก เปรู สหรัฐและเวียดนาม ทำให้มีจำนวนประเทศผู้เข้าร่วมการเจรจาสิบสองประเทศ ความตกลงการค้าปัจจุบันระหว่างประเทศผู้เข้าร่วม เช่น ความตกลงการค้าเสรีอเมริกาเหนือ จะลดบทบัญญัติเหล่านั้นซึ่งไม่ขัดต่อ TPP หรือกำหนดให้เปิดเสรีการค้าเกินกว่า TPP
ชาติผู้เข้าร่วมมุ่งสำเร็จการเจรจาในปี 2555 แต่ประเด็นที่มีข้อพิพาทอย่างเกษตรกรรม ทรัพย์สินทางปัญญาและการบริการและการลงทุนทำให้การเจรจายืดเยื้อ สุดท้ายชาติต่าง ๆ บรรลุความตกลงเมื่อวันที่ 5 ตุลาคม 2558 การนำความตกลงฯ ไปปฏิบัติเป็นเป้าหมายวาระการค้าของรัฐบาลโอบามาในสหรัฐ วันที่ 5 ตุลาคม 2558 นายกรัฐมนตรีแคนาดา สตีเฟน ฮาร์เปอร์ คาดหมายว่า "ลายมือชื่อบนข้อความฉบับสมบูรณ์และตกลงเร็วในปีใหม่ และให้สัตยาบันในอีกสองปีถัดไป" มีการเผยแพร่ฉบับข้อความของสนธิสัญญา "ภายใต้การทบทวนทางกฎหมาย (...) เพื่อความแม่น ความกระจ่างและความสอดคล้อง" ต่อสาธารณะเมื่อวันที่ 5 พฤศจิกายน 2558 วันเดียวกับที่ประธานาธิบดีโอบามาแจ้งรัฐสภาว่าเขาเจตนาลงนาม
มีวิชาชีพสุขภาพโลก (global health) นักกิจกรรมเสรีภาพอินเทอร์เน็ต นักสิ่งแวดล้อม สหภาพแรงงาน กลุ่มผลประโยชน์และข้าราชการจากการเลือกตั้งจำนวนหนึ่งวิจารณ์และประท้วงต่อสนธิสัญญานี้ ส่วนใหญ่เพราะการเจรจาทางลับ ขอบข่ายกว้างขวางของความตกลงและข้อความซึ่งมีการโต้เถียงที่รั่วต่อสาธารณะ การลงนาม TPP ในออกแลนด์ ประเทศนิวซีแลนด์เมื่อวันที่ 4 กุมภาพันธ์ 2559 มีการประท้วงสาธารณะเป็นวงกว้างในประเทศนิวซีแลนด์
แดตส์เดอะสปิริต
แดตส์เดอะสปิริต () เป็นสตูดิโออัลบั้มชุดที่ห้าของวงดนตรีร็อกชาวอังกฤษ บริงมีเดอะฮอไรซัน อัลบั้มออกจำหน่ายเมื่อวันที่ 11 กันยายน พ.ศ. 2558 อัลบั้มนี้บอกถึงการออกห่างจากความเป็นเมทัลคอร์ที่วงเคยเป็น เพื่อเข้าถึงแนวดนตรีร็อกที่เข้าถึงได้ง่ายขึ้น เหมือนกับสองอัลบั้มที่ผ่านมา อัลบั้ม"แดตส์เดอะสปิริต"ได้รับการวิจารณ์อย่างมากจากนักวิจารณ์เพลง
บริงมีเดอะฮอไรซันได้ประกาศรายชื่อเพลงเมื่อวันที่ 23 กรกฎาคม พ.ศ. 2558 เพลงทั้งหมดประพันธ์โดยบริงมีเดอะฮอไรซัน และโปรดิวเซอร์ ได้แก่ จอร์แดน ฟิช และโอลิเวอร์ ไซกส์
คลองเดินเรือสมุทร
คลองเดินเรือสมุทร () เป็นคลองที่วางแผนเอาไว้โดยเฉพาะเพื่ออำนวยความสะดวกแก่เรือที่ใช้มหาสมุทร ทะเล หรือทะเลสาบ
ตอม ดูว์มูแล็ง
ตอม ดูว์มูแล็ง () เป็นนักแข่งจักรยานทางเรียบชาวดัตช์ เกิดเมื่อวันที่ 11 พฤศจิกายน ค.ศ. 1990 ที่เมืองมาสทริชท์ ชำนาญทางด้านการปั่นประเภทไทม์ไทรอัล เป็นนักแข่งในยูซีไอโปรทีม สังกัดทีมไจอันต์-อัลเพซิน
ตอม ดูว์มูแล็งเริ่มเข้าแข่งขันจักรยานครั้งแรกตั้งแต่ปี ค.ศ. 2010 โดยเขาตัดสินใจจะลองแข่งจักรยานดูหลังจากไม่ถูกคัดเลือกให้เข้ารับเรียนวิชาชีพแพทย์ซึ่งเป็นอาชีพที่ใฝ่ฝัน โดยในครั้งแรกที่ลงแข่ง ตอมก็สามารถคว้าชัยชนะสเตจไทม์ไทรอัลและชนะผลรวมในรายการเนชันคัพยูซีไอประเภทอายุต่ำกว่า 23 ปีที่โปรตุเกส โดยการชนะในสเตจไทม์ไทรอัลนั้นยังเป็นครั้งแรกที่ตอมขี่รถประเภทไทม์ไทรอัลอีกด้วย
ตอม ดูว์มูแล็งสร้างชื่อให้กับตัวเองจากการแข่งขันเวิลด์แชมเปียนชิพปี 2014 โดยได้เหรียญทองแดงในประเภทไทม์ไทรอัลบุคคลเดี่ยว และยังสร้างความประหลาดใจให้กับวงการแข่งขันจักรยานในการแข่งขันวูเอลตาอาเอสปันญาปี 2015 ด้วยการปั่นชนะนักปั่นที่ชำนาญการขึ้นเขาในสเตจทางชันและเกือบที่จะคว้าแชมป์ ซึ่งแม้แต่เพื่อนร่วมทีมไจอันต์-อัลเพซินของตอมเองก็ยังประหลาดใจกับผลงานของเขาเช่นกัน
เขาเคยได้รับบาดเจ็บในการแข่งขันตูร์เดอฟร็องส์ปี 2015 จากอุบัติเหตุใหญ่ของการแข่งขันในสเตจ 3 โดยมีอาการไหล่ด้านซ้ายหลุด
ทางต้นสังกัดไจอันต์-อัลเพซินได้ต่อสัญญาของตอมไปจนถึงปีค.ศ. 2018
สถิติในรายการใหญ่
โทรน
"โทรน" () เป็นเพลงของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 23 กรกฎาคม พ.ศ. 2558 เป็นซิงเกิลที่สองจากสตูดิโออัลบั้มชุดที่ห้าของวง "แดตส์เดอะสปิริต" เพลงนี้จัดว่าเป็นเพลงแนวนูเมทัล และอิเล็กทรอนิกส์ร็อก
เดวิด อีเกิลแมน
เดวิด อีเกิลแมน () เกิดเมื่อวันที่ 25 เมษายน พ.ศ. 2514 เป็นนักประสาทวิทยาและนักเขียนชาวอเมริกัน เป็นที่รู้จักจากงานเขียนเกี่ยวกับ ความยืดหยุ่นของสมอง การรับรู้เวลา ซินเนสทีเซีย และประสาทวิทยาทางกฎหมาย อีเกิลแมนเป็นนักวิจัยทุนรางวัลกูเกนไฮม์เฟลโลวชิปส์ (Guggenheim Fellowship) ด้านประสาทวิทยาประจำปี พ.ศ. 2554 และเป็นพิธีกรรายการโทรทัศน์ "The Brain" ออกอากาศในประเทศสหรัฐอเมริกา
ผลงานเขียนของอีเกิลแมนหลายชิ้นได้รับการตีพิมพ์เป็นภาษาต่างๆ กว่า 28 ภาษา งานเขียนที่มีชื่อเสียงของเขา อาทิ "Wednesday is Indigo Blue: Discovering the Brain of Synesthesia" (พ.ศ. 2552) "Incognito: The Secret Lives of the Brain" (พ.ศ. 2554) เป็นต้น
เยฟเกนี ซาเมียติน
เยฟเกนี อีวาโนวิช ซาเมียติน (; มกราคม/กุมภาพันธ์ ค.ศ. 1884–10 มีนาคม ค.ศ. 1937) เป็นนักเขียนนิยายวิทยาศาสตร์และงานวิจารณ์การเมืองชาวรัสเซีย
เขาร่ำเรียนด้านวิศวกรรมต่อเรือ ก่อนจะเข้าร่วมกับกลุ่มบอลเชวิกเมื่ออายุได้ 18 ปี ซเมียตินถูกจับกุมระหว่างการปฏิวัติ ค.ศ. 1905 พร้อมถูกส่งตัวไปยังไซบีเรีย เขาหลบหนีกลับมายังเซนต์ปีเตอร์เบิร์ก แล้วย้ายหนีไปยังฟินแลนด์ในสมัยที่ยังอยู่ใต้อำนาจของจักรวรรดิรัสเซีย (Grand Duchy of Finland) เพื่อศึกษาต่อ หลังสำเร็จการศึกษา เขาทำงานเป็นวิศวกรต่อเรือในหลายประเทศ พร้อม ๆ กับเขียนหนังสือเป็นงานอดิเรก งานเขียนของเขามักมีเนื้อหาวิพากษ์วิจารณ์สังคมการเมืองของสหภาพโซเวียตโดยเฉพาะในยุคหลังการปฏิวัติปี ค.ศ. 1917
งานเขียนชิ้นสำคัญคือ We (1921) นวนิยายที่มีอิทธิพลอย่างสูงและสร้างแรงบันดาลใจให้กับวรรณกรรมแนวดิสโทเปีย (dystopia) ในยุคต่อมา ทั้งกับ Brave New World (1932) ของอัลดัส ฮักซลีย์ (Aldous Huxley) และ Nineteen Eighty-Four (1949) ของจอร์จ ออร์เวลล์ (George Orwell) อนึ่ง นวนิยายชิ้นนี้เป็นงานเขียนชิ้นแรกที่ถูกแบนโดยกองเซนเซอร์ของโซเวียต
กวี สิงหะ
พลเรือเอก กวี สิงหะ เป็นอดีตรัฐมนตรีช่วยว่าการกระทรวงกลาโหม ในรัฐบาลพลเอกเกรียงศักดิ์ ชมะนันทน์ และรัฐบาลพลเอกเปรม ติณสูลานนท์ และเป็นอดีตผู้บัญชาการทหารเรือไทย
พล.ร.อ.กวี สำเร็จการศึกษาชั้นมัธยมจากโรงเรียนทวีธาภิเศก และเสียชีวิตในปี พ.ศ. 2531
พล.ร.อ.กวี สิงหะ รับราชการในสังกัดกองทัพเรือไทย จนได้รับตำแหน่งสูงสุดเป็นผู้บัญชาการทหารเรือ ในระหว่างวันที่ 1 ตุลาคม พ.ศ. 2521 จนถึงวันที่ 30 กันยายน พ.ศ. 2523 ต่อจากพลเรือเอกอมร ศิริกายะ ก่อนจะเกษียณอายุราชการ พล.ร.อ.กวี ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพลเอกเกรียงศักดิ์ ชมะนันทน์ และรัฐบาลพลเอกเปรม ติณสูลานนท์ ในปี พ.ศ. 2523
ในปี พ.ศ. 2511 พล.ร.อ.กวี ได้รับแต่งตั้งเป็นสมาชิกวุฒิสภาไทย ชุดที่ 3 และในปี พ.ศ. 2515 ได้รับแต่งตั้งเป็นสมาชิกสภานิติบัญญัติแห่งชาติ
บริษัทวิศวกรรมการขนส่งญี่ปุ่น
บริษัทวิศวกรรมการขนส่งญี่ปุ่น (Japan Transport Engineering Company: J-TREC) หรือชื่อตามที่จดทะเบียนคือ โรงงานประกอบยานล้อเลื่อน (総合車両製作所 "โซโง ชะเรียว เซซะกุโช") เป็นโรงงานรับจ้างผลิตรถไฟรางหนักในประเทศญี่ปุ่น มีที่ตั้งอยู่ในเขตคะนะซะวะ นครโยะโกะฮะมะ และเป็นโรงงานในเครือของ บริษัทรถไฟญี่ปุ่นตะวันออก (JR ตะวันออก) อย่างไรก็ตาม โรงงานแห่งนี้ไม่ได้ผลิตเฉพาะรถไฟให้แก่ JR ตะวันออกและโทกีวคอร์ปอเรชันเท่านั้น แต่ยังผลิตให้ผู้ดำเนินงานรถไฟเจ้าอื่นของกลุ่มบริษัทรถไฟญี่ปุ่นด้วย ตลอดจนบริษัทรถไฟฟ้ากรุงเทพ และเอสเอ็มอาร์ทีคอร์ปอเรชันของสิงคโปร์
ก่อตั้งเมื่อ 23 สิงหาคม พ.ศ. 2491 เดิมมีชื่อว่า "ฝ่ายผลิตยานล้อเลื่อนโทกีว" (東急車輛製造 "โทกีว ชะเรียว-เซโซ") ในเครือโทกีวคอร์ปอเรชัน แต่ในปี พ.ศ. 2554 โทกีวคอร์ปอเรชันได้ขายโรงงานแห่งนี้ให้แก่ JR ตะวันออก และได้เปลี่ยนชื่อเป็น "โรงงานประกอบยานล้อเลื่อน"
เทวา ต.สุรัตน์
เทวา ต.สุรัตน์ มีชื่อจริงคือ อภินันท์ เรืองรอน เกิดเมื่อวันที่ 19 กันยายน พ.ศ. 2533 ที่จังหวัดระยอง เป็นทั้งนักมวยไทยและนักมวยสากลอาชีพชาวไทยสไตล์จังหวะฝีมือ เขาเคยครองแชมป์มวยไทยรุ่นมินิฟลายเวทสนามมวยราชดำเนิน และแชมป์เอส-วัน รุ่นเฟเธอร์เวท
ในภายหลัง เขาได้เป็นผู้ฝึกสอนมวยไทยให้แก่ปืนกล ต.สุรัตน์
เทวาหันมาชกมวยสากลอาชีพเมื่อปี พ.ศ. 2556 โดยขึ้นชกครั้งแรกเมื่อวันที่ 2 สิงหาคม พ.ศ. 2556 โดยชนะคะแนน อนันตชัย สพล.กรุงเทพฯ ในการชกกำหนด 6 ยก ร่วมรายการ ขวัญพิชิต 13 เหรียญเอ็กซ์เพรส ป้องกันแชมป์ องค์กรมวยโลก ภาคตะวันออกไกล กับเบน มานาคิว นักมวยชาวฟิลิปปินส์ ที่อำเภอชุมแสง จังหวัดนครสวรรค์
เทวาทำสถิติชกชนะรวดต่อเนื่อง 4 ครั้ง ก็ได้โอกาสชิงแชมป์สภามวยแห่งเอเชียรุ่นเฟเธอร์เวทที่ว่าง เมื่อวันที่ 15 สิงหาคม พ.ศ. 2557 แต่เทวาทำไม่สำเร็จ เป็นฝ่ายแพ้คะแนนเหว่ย เฉียน เซียน นักมวยชาวจีน ที่มหาวิทยาลัยเวสเทิร์น วิทยาเขตวัชรพล ตำบลลาดสวาย อำเภอลำลูกกา จังหวัดปทุมธานี และเมื่อไปชิงคืนเมื่อวันที่ 27 ธันวาคม ปีเดียวกัน ที่เมืองไห่โข่ว มณฑลไหหลำ ประเทศจีน ปรากฏว่า เทวาถูกเหว่ย นักมวยชาวจีนเอาชนะน็อคไปในยกที่ 10
หลังจากนั้น เทวาก็ทำสถิติชนะรวดต่อเนื่องอีก และได้โอกาสชิงแชมป์อีกครั้ง เมื่อวันที่ 2 ตุลาคม พ.ศ. 2558 เป็นการชิงแชมป์องค์กรมวยโลก เอเชียแปซิฟิกรุ่นเฟเธอร์เวท แต่ไม่สำเร็จอีก เป็นฝ่ายแพ้น็อคคอสมาส ชีกา นักมวยชาวแทนซาเนียในยกที่ 7 ที่ศูนย์การค้าเซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี
แดน มาร์ติน
แดเนียล "แดน" มาร์ติน () เกิดเมื่อวันที่ 20 สิงหาคม พ.ศ. 2529 เป็นนักแข่งจักรยานทางเรียบชาวไอริช ในยูซีไอโปรทีม สังกัดทีมอีติกซ์-ควิกสเตป
แดน มาร์ตินเกิดและเติบโตที่ประเทศอังกฤษและเคยลงแข่งขันจักรยานในรุ่นอายุต่ำกว่า 18 ปีของอังกฤษ ทว่าต่อมาได้ลงแข่งในนามของนักปั่นชาวไอร์แลนด์ตั้งแต่ปี พ.ศ. 2549 ซึ่งได้แข่งในรุ่นอายุต่ำกว่า 23 ปีให้กับทีมชาติไอร์แลนด์ ซึ่งแดนได้ถือเป็นพลเมืองสองสัญชาติทั้งอังกฤษ และไอร์แลนด์ แม้ว่าจะลงแข่งในนามทีมชาติไอร์แลนด์ตั้งแต่ปี พ.ศ. 2549 แต่แดน มาร์ตินเริ่มเทิร์นโปรในปี พ.ศ. 2551 โดยเป็นนักแข่งให้กับทีมแคนนอนเดลล์-การ์มิน
แดน มาร์ตินได้ย้ายจากต้นสังกัดเดิมที่ลงแข่งให้มานานกว่า 7 ปีไปยังต้นสังกัดใหม่ อีติกซ์-ควิกสเตป ในปี พ.ศ. 2559 ด้วยสัญญา 2 ปีสถิติในรายการใหญ่
แฟร์น็อง โบรแดล
แฟร์น็อง โบรแดล (; 24 สิงหาคม ค.ศ. 1902 – 27 พฤศจิกายน ค.ศ. 1985) เป็นนักประวัติศาสตร์ชาวฝรั่งเศส แกนนำของประวัติศาสตร์สำนักอานาล (Annales school) และมีบทบาทสำคัญในการก่อร่างการศึกษาประวัติศาสตร์สังคมในโลกตะวันตก ผลงานทางวิชาการชิ้นสำคัญของโบรแดลมีอยู่ด้วยกัน 3 ชิ้น ได้แก่ "The Mediterranean" (1923–1949, และ 1949–1966) "Civilization and Capitalism" (1955–1979) และ "Identity of France" (1970–1985) โบรแดลเป็นที่รู้จักทั้งจากงานเขียนข้างต้นและจากบทบาทในการผลักดันให้สำนักประวัติศาสตร์อานาลกลายเป็นสถาบันของการศึกษาทางประวัติศาสตร์ที่สำคัญที่สุดแห่งหนึ่งในฝรั่งเศสและทั่วโลกนับตั้งแต่คริสต์ทศวรรษ 1950 เป็นต้นมา
โบรแดลได้รับการยกย่องให้เป็นหนึ่งในนักประวัติศาสตร์สมัยใหม่ที่ยิ่งใหญ่ที่สุดคนหนึ่ง งานเขียนของเขาให้น้ำหนักกับการศึกษาประวัติศาสตร์ช่วงยาวที่กินเวลาหลายศตวรรษหรือที่เขาเรียกว่า "" () โดยมุ่งอธิบายปัจจัยทางสังคม เศรษฐกิจ และภูมิศาสตร์ ที่มีผลกระทบต่อวิถีชีวิตของผู้คนและวิถีทางของประวัติศาสตร์ของมนุษย์ นอกจากนี้ โบรแดลยังได้รับยกย่องให้เป็นหนึ่งในผู้ที่มีอิทธิพลต่อทฤษฎีระบบโลกซึ่งเป็นวิธีการศึกษาประวัติศาสตร์โลกและความเปลี่ยนแปลงทางสังคมอย่างบูรณาการที่ได้รับความนิยมมากในวงวิชาการโลกภาษาอังกฤษในทศวรรษ 1970
แซด
แซด อาจหมายถึง
Z หรือ z (อ่านว่า แซด หรือ เซด หรือ ซี) เป็นพยัญชนะภาษาละตินตัวที่ 26 และสามารถหมายถึงคะแนน Z แนวคิดในสถิติ
แซด () หมายถึงเศร้าโศก และสามารถหมายถึง
ปลุสลีกา
วอลเลย์บอลปลุสลีกา () เป็นการแข่งขันวอลเลย์บอลสูงสุดของประเทศโปแลนด์ ภายใต้การบริหารของบริษัทวอลเลย์บอลลีกอาชีพ ("Profesjonalna Liga Piłki Siatkowej Spółka Akcyjna; PLPS S.A.") ซึ่งปัจจุบันมีทีมทั้งหมด 16 ทีม และแข่งขันในระบบพบกันหมดแบบเหย้าและเยือน ทีมละ 26 นัด แข่งขันในช่วงเดือนตุลาคมถึงเมษายนของทุกปี
วิทยาลัยเซนต์หลุยส์
วิทยาลัยเซนต์หลุยส์ () (เดิมชื่อ:วิทยาลัยพยาบาลเซนต์หลุยส์) เป็นสถาบันอุดมศึกษาเอกชนในประเทศไทย ตั้งอยู่ที่แขวงยานนาวา เขตสาทร กรุงเทพมหานคร ก่อตั้งขึ้นในประเทศไทยเมื่อ 1 มิถุนายน พ.ศ. 2528 นับเป็นสถาบันอุดมศึกษาเอกชนลำดับที่ 13 ของประเทศไทย ปัจจุบันมี ศาสตราจารย์เกียรติคุณ นายแพทย์ จิตร สิทธิอมร เป็นอธิการบดี
อัครสังฆมณฑลกรุงเทพฯ โดย ฯพณฯ พระคาร์ดินัล ไมเกิ้ล มีชัย กิจบุญชู ได้ตัดสินใจพัฒนาสถานฝึกผู้ช่วยพยาบาลของโรงพยาบาลเซนต์ หลุยส์ให้เป็นสถาบันอุดมศึกษา ตามพระราชบัญญํติอุดมศึกษา พ.ศ. 2522 โดยทำโครงการจัดตั้งเป็นวิทยาลัยพยาบาลเซนต์หลุยส์ เสนอขอ รับใบอนุญาตต่อทบวงมหาวิทยาลัย เพื่อเปิดสอนหลักสูตรพยาบาลศาสตรบัณฑิต โดยมีวัตถุประสงค์ให้เป็นสถาบันอุดมศึกษา ที่สามารถ พัฒนาการศึกษาด้านการพยาบาลอย่างมีประสิทธิภาพ และได้รับการอนุญาตให้จัดตั้งวิทยาลัยพยาบาลเซนต์หลุยส์ เมื่อวันที่ 1 มิถุนายน 2528 นับเป็นสถาบันอุดมศึกษาเอกชนลำดับที่ 13 วิทยาลัยพยาบาลเซนต์หลุยส์ ได้ดำเนินภาระกิจ ทั้งในด้านการจัดการเรียนการสอน การ ค้นคว้าวิจัย การให้บริการวิชาการแก่สังคม และการทำนุบำรุงศิลปวัฒนธรรมอย่างต่อเนื่อง
ในระยะเวลาต่อมา ปื พ.ศ. 2542 เพื่อขยายโอกาสทางการศึกษาและรองรับการเปิดดำเนินการในสาขาวิชาอื่น วิทยาลัยพยาบาลเซนต์ หลุยส์จึงได้เปิดดำเนินการ คณะศิลปศาตร์ โดยระยะแรกได้ขออนุญาตเปิดสอนหลักสูตร ศิลปศาสตรบัณฑิต สาขาวิชาจิตวิทยาแนะแนว และสาขาวิชา จิตวิทยาองค์กร และได้รับการอนุมัติจากทบวงมหาวิยาลัยให้เปลี่ยนชื่อเป็น วิทยาลัยเซนต์หลุยส์ เมื่อวันที่ 26 พฤศจิกายน 2542
ในปี 2546 วิทยาลัยเซนต์หลุยส์ได้เปิดสอนหลักสูตรมหาบัณฑิต สาขาวิชาการบริหารการพยาบาลและหลักสูตรระยะสั้น เช่น หลักสูตรการพยาบาลผู้ป่วยโรคไต
วิทยาลัยนานาชาติเซนต์หลุยส์ เปิดทำการเรียนการสอนใน 3 คณะ ได้แก่
ตะพดโลกันตร์
ตะพดโลกันตร์ ละครโทรทัศน์ไทยแนว แอ็คชั่น,แฟนตาซี ซึ่งเป็นภาคต่อของ ลูกผู้ชายไม้ตะพด บทประพันธ์และบทโทรทัศน์โดย พิง ลำพระเพลิง ออกอากาศทางช่อง 7 นำแสดงโดย เคลลี่ ธนะพัฒน์,ศรัณย์ ศิริลักษณ์,วริฏฐิสา ลิ้มธรรมมหิศร,ณัฐชา นวลแจ่ม,มิกค์ ทองระย้า,นภัสกร มิตรเอม,ชาติชาย งามสรรพ์,อภิรดี ภวภูตานนท์,ฐปนัท สัตยานุรักษ์, ภคมน สถิรบุตร กำกับโดย เอกภพ ตันหยงมาศกุล ผลิตโดย บริษัท กันตนา กรุ๊ป จำกัด (มหาชน) เริ่ม ศุกร์ 23 ตุลาคม พ.ศ. 2558 - เสาร์ ที่ 21 พฤศจิกายน พ.ศ. 2558
เดยัน วินชิช
เดยัน วินชิช (; 15 กันยายน ค.ศ. 1986 —) เป็นนักวอลเลย์บอลชายชาวสโลวีเนีย เขาเล่นตำแหน่งมือเซต ให้กับสโมสรโบแวอวซอูเซ
เมื่อวันที่ 14 สิงหาคม ค.ศ. 2015 ทีมชาติสโลวีเนียรวมทั้งวินชิช ได้รับเหรียญทองจากการแข่งขันวอลเลย์บอลชายยูโรเปียนลีก 2015 นอกจากนี้เขายังได้รับรางวัล "ผู้เล่นทรงคุณค่า" และ "ตัวเซ็ตยอดเยี่ยม"
เอ็กโซดัส: ก็อดส์ แอนด์ คิงส์
เอ็กโซดัส: ก็อดส์ แอนด์ คิงส์ () เป็นภาพยนตร์อิงพระคัมภีร์ไบเบิล กำกับโดยริดลีย์ สก็อตต์ นำแสดงโดยคริสเตียน เบล, โจเอล เอ็ดเกอร์ตัน, ซิกัวร์นีย์ วีเวอร์และเบน คิงสลีย์ ออกฉายในปี ค.ศ. 2014
"เอ็กโซดัส: ก็อดส์ แอนด์ คิงส์" เป็นเรื่องราวอิงจากหนังสืออพยพ (Book of Exodus) ที่ว่าด้วยโมเสส (คริสเตียน เบล) ผู้นำพาชาวฮีบรูหลบหนีออกจากอาณาจักรอียิปต์ ภายใต้การปกครองของฟาโรห์แรเมซีสที่ 2 (โจเอล เอ็ดเกอร์ตัน)ในเดือนมิถุนายน 2012 ริดลีย์ สก็อตต์ได้ประกาศว่าเขากำลังดัดแปลงเนื้อหาในหนังสืออพยพเพื่อสร้างเป็นภาพยนตร์ โดยใช้ชื่อว่า "Moses" ต่อมาในเดือนสิงหาคม 2013 คริสเตียน เบลและโจเอล เอ็ดเกอร์ตันได้ยืนยันที่จะแสดงภาพยนตร์เรื่องนี้ การถ่ายทำเริ่มในเดือนตุลาคมที่อัลเมรีอา และฉากทะเลแดงถ่ายทำที่ชายหาดในฟวยร์เตเบนตูรา ต่อมาวันที่ 27 มีนาคม 2014 มีการเปลี่ยนชื่อภาพยนตร์เป็น "Exodus: Gods and Kings"
สลอเวนกราเดิตส์
สลอเวนกราเดิตส์ (; ) เป็นเมืองทางภาคเหนือของประเทศสโลวีเนีย เมืองนี้มีเนื้อที่ 173.7 กิโลเมตร และมีประชากรทั้งหมด 7,557 คน (ในปี ค.ศ. 2002)
ปราสาทพทูย
ปราสาทพทูย () เป็นปราสาทตั้งอยู่ในเมืองพทูย ประเทศสโลวีเนีย สร้างขึ้นในช่วงกลางคริสต์ศตวรรษที่ 12
โรคกล้ามเนื้อฝ่อจากไขสันหลัง
โรคกล้ามเนื้อฝ่อจากไขสันหลัง () เป็นโรคทางพันธุกรรมชนิดหนึ่ง ถ่ายทอดผ่านออโตโซมลักษณะด้อย ทำให้เกิดความผิดปกติของยีน SMN1 ซึ่งถอดรหัสออกมาเป็นโปรตีน SMN ซึ่งเป็นส่วนประกอบสำคัญของเซลล์ยูคาริโอต โดยเฉพาะเซลล์ประสาทสั่งการ หากในเซลล์มีโปรตีนนี้น้อยลงจะทำให้เซลล์ประสาทในแอนทีเรียร์ฮอร์นของไขสันหลังสูญเสียการทำงาน ทำให้เกิดกล้ามเนื้อฝ่อทั่วร่างกายได้
SMA แบ่งเป็นหลายชนิด มีความรุนแรงหลายระดับ แต่มีสิ่งที่เหมือนกันคือผู้ป่วยจะค่อยๆ มีอาการกล้ามเนื้ออ่อนแรงและฝ่อลีบลงไปเรื่อยๆ จนส่งผลต่อการเคลื่อนไหว กล้ามเนื้อส่วนต้นและกล้ามเนื้อปอดมักได้รับผลกระทบเป็นลำดับแรกๆ บางชนิดอาจส่งผลต่อระบบอื่นของร่างกายได้ โดยเฉพาะชนิดที่พบตั้งแต่อายุน้อย ในบรรดาทารกที่เสียชีวิตจากโรคทางพันธุกรรม พบโรคนี้บ่อยที่สุด
เวลาในประเทศเติร์กเมนิสถาน
เวลาในประเทศเติร์กเมนิสถาน ใช้เขตเวลามาตราฐานเติร์กเมนิสถาน (TMT) () นอกจากนี้ประเทศเติร์กเมนิสถานไม่มีช่วงเวลาออมแสง
กิ้งก่าลูกปัด
กิ้งก่าลูกปัด หรือ กิ้งก่าลูกปัดเม็กซิกัน (; ) เป็นสัตว์เลื้อยคลานชนิดหนึ่ง จำพวกกิ้งก่า จัดเป็นกิ้งก่าที่มีพิษร้ายแรงมากชนิดหนึ่ง
กิ้งก่าลูกปัด มีลักษณะคล้ายกับกิล่ามอนสเตอร์ ("H. suspectum") ซึ่งเป็นกิ้งก่าในวงศ์และสกุลเดียวกัน กิ้งก่าลูกปัดและกิล่ามอนสเตอร์ต่างกับสัตว์เลื้อยคลานมีพิษอย่างอื่น เช่น งู ที่มีต่อมพิษที่บริเวณขากรรไกรบนเพื่อที่จะฉีดพิษออกมาใส่ศัตรูหรือเหยื่อด้วยการกัด แต่กิ้งก่าลูกปัดมีต่อมพิษอยู่ที่ด้านล่างของขากรรไกรล่างและไม่สามารถฉีดพิษออกมาได้ จึงต้องฉีดพิษด้วยการเคี้ยวเหยื่อแทน ซึ่งพิษนั้นไม่ร้ายแรงพอที่จะฆ่ามนุษย์ได้ แต่ก็ทำให้เจ็บปวดได้มาก
มีความยาวและใหญ่กว่ากิล่ามอนสเตอร์ มีขนาดโดยเฉลี่ยเมื่อโตเต็มที่ประมาณ 57–91 เซนติเมตร (22–36 นิ้ว) น้ำหนักเต็มที่ 4,000 กรัม (8.8 ปอนด์) ตัวผู้มีขนาดใหญ่กว่าตัวเมีย ไม่มีความแตกต่างกันระหว่างเพศ พบกระจายพันธุ์ในทะเลทรายแห้งแล้งของเม็กซิโก เช่น ทะเลทรายโซโนรัน จนถึงกัวเตมาลา ออกหากินในเวลากลางวันทั้งบนพื้นดินและในโพรงดินโดยใช้การรับภาพและฟังเสียงด้วยการเสาะหาเหยื่อ มีนิสัยหากินตามลำพัง ด้วยการกินไข่นกและสัตว์เลื้อยคลานขนาดเล็กเท่านั้น ซึ่งต่างจากกิล่ามอนสเตอร์ ขยายพันธุ์ด้วยการวางไข่ ปีนป่ายโขดหินหรือต้นไม้ได้เก่ง
เดิมถูกแบ่งออกเป็น 4 ชนิดย่อย แต่ปัจจุบันได้ถูกแบ่งออกเป็นชนิดต่างหากเมื่อปี ค.ศ. 2013 ได้แก่ "H. alvarezi", "H. charlesbogerti", "H. exasperatum", และ "H. horridum"